ORDE do 1 de decembro de 2004 pola que se modifica a Orde do 27 de xullo de 2004 (Diario Oficial de Galicia do 18 de agosto), relativa aos concertos educativos cos centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/12/2004

Por Orde do 27 de xullo de 2004 (DOG do 18 de agosto) e corrección de erros (DOG do 8 de novembro), publícase a relación de todos os centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e ciclos formativos de grao superior, acollidos ao réxime de concertos educativos.
Vistos a Lei 30/1992, do 26 de novembro, do procedemento administrativo común, o Real decreto 2377/1985, do 18 de decembro, polo que se aproba o Regulamento de normas básicas sobre concertos educativos e a Orde do 22 de xaneiro de 2001, pola que se ditan normas para a aplicación do réxime de concertos educativos a partir do curso académico 2001-2002.
Tendo en conta que o artigo 46 do antedito Real decreto 2377/1985, establece as causas que darán lugar á modificación do concerto educativo.
Esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Modificar o concerto educativo referido aos centros docentes privados que se relacionan no anexo da presente orde.
Segundo.-O documento administrativo de formalización de concerto educativo será asinado polo conselleiro de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise o documento de formalización na data que se lle notifique, entenderase decaído no seu dereito.
O contido do dito documento administrativo de formalización de concerto é o que figura no anexo VIII da Orde do 24 de xullo de 2001 (DOG do 30 de xullo), pola que se aproban os concertos educativos cos centros docentes privados.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 1 de decembro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Pontevedra.
Localidade: Os Placeres.
Centro: Sagrado Corazón de Jesús.
Código do centro: 36006237.
Transfórmase unha unidade de patronato de educación primaria nunha unidade privada de educación primaria, con efectos económico-administrativos do 1 de setembro de 2004.
Composición resultante do concerto educativo:
Nivel: educación primaria.
12 unidades en réxime xeral.
Nivel: educación secundaria obrigatoria.
8 unidades en réxime xeral (4 do 1º ciclo e 4 do 2º ciclo).
Nivel: educación especial.
5 unidades en réxime xeral de psíquicos.
Duración (anos): 1.
Provincia: Pontevedra.
Concello: Pontevedra.
Localidade: Vigo.
Centro: Hogar y Clínica San Rafael.
Código do centro: 36010253.
Transfórmase unha unidade de patronato de educación especial-psíquicos nunha unidade privada de educación especial-psíquicos, con efectos económico-administrativos do 1 de setembro de 2004.
Composición resultante do concerto educativo:
Nivel: educación especial.
4 unidades privadas en réxime xeral de psíquicos.
2 unidades de patronato de psíquicos.
Duración (anos): 1.
Provincia: Pontevedra.
Concello: Vigo.
Localidade: Vigo.
Centro: Hoy por Mañana.
Código do centro: 36024422.
Concértaselle unha unidade de plurideficientes de educación especial, con efectos económico-administrativos do 1 de setembro de 2004.
Composición resultante do concerto educativo:
Nivel: educación especial.
1 unidade en réxime xeral de plurideficientes.
Duración (anos): 1.